Yushan (fjell)

Yushan er Taiwans høyeste fjell, med en høyde på  moh. Det er også verdens fjerde høyeste fjell på ei øy.

Fjellet ligger i Yushan nasjonalpark i den sentrale delen av øya. Det består av skifer og kvartsitt. Fjellet er ikke snødekket, og det man tidligere trodde var snø viste seg å være hvite kvartsittpartier.

Jadefjellet ble først observert av folk fra Vesten i 1857, da kaptein W. Morrison på det amerikanske frakteskipet SS «Alexander» så fjellet mens han var på vei ut fra havna i Anping, som nå er en del av byen Tainan. Han skrev ned sin observasjon i skipsloggen, og fjellet fikk navnet Mount Morrison, som lenge ble brukt i vestlig litteratur.

I 1900, etter at Japan hadde lagt Taiwan under seg, gjennomførte de to japanske antropologene Torii Ryūzō og Mori Ushinosuke den første bekreftete bestigningen av fjellet. De kalte fjellet Niitakayama (japansk:新高山 – direkte oversatt «Det nye høye fjellet», fordi det var 176 meter høyere enn Fuji-san ( moh).

Fjellet er en favoritt blant Taiwanske fjellklatrere. Til tross for høyden er fjellet relativt lett å bestige.

 Fotnoter 

 Eksterne lenker 


Kategori:Fjell på Taiwan
Kategori:Fjell over 3000 meter